**Iiro Haimi** (s. 14. helmikuuta 1988 Kouvola) on suomalainen pesäpalloilija, joka pelasi kaudella 2013 Kouvolan Pallonlyöjissä. Haimi teki uuden sopimuksen KPL:n kanssa kausista 2015 ja 2016, mutta joutui lopettamaan uransa selkävamman johdosta. Vuonna 2018 hän siirtyi Hyvinkään Tahkon miesten edustusjoukkueen pelinjohtajaksi ja toimi pelinjohtajana kauden 2019 loppuun asti. Kaudeksi 2020 Haimi siirtyi Kouvolan Pallonlyöjien pelinjohtajaksi. Kouvolassa vierähti peräti neljä vuotta, jonka jälkeen hän siirtyi kaudeksi 2024 Sotkamon Jymyn pelinjohtajaksi 2+2 vuotisella sopimuksella.

Haimi voitti Suomen mestaruuden kaudella 2007 Hyvinkään Tahkossa. Haimi on toiminut myös opettajana ja yrittäjänä. Hänellä on poika.

Ura
---

Haimi on Kouvolan Pallonlyöjien kasvatti ja aloitti pesäpallon noin viiden vuoden iässä. Ensikosketuksensa aikuisten sarjoihin hän sai Kuusankosken Puhdissa 2002. Haimi pelasi silloin Suomensarjaa. Kaudella 2003 hän pelasi Suomensarjan lisäksi Poikien superpesiksessä Kouvolan riveissä. Kauden 2003 jälkeen Haimi siirtyi Hyvinkään Tahkoon, jossa hän pelasi B-poikien SM-sarjassa. Yhden kauden jälkeen Tahko siirsi Haimin Järvenpään Pesikseen Ykköspesikseen. Haimi valittiin 2005 B-poikien Itä–Länsi-ottelussa kentän parhaaksi.

Järvenpäässä vietetyn kauden jälkeen Haimi pääsi 2006 mukaan Tahkon Superpesis-joukkueeseen. Hän pelasi avauskaudellaan 24 ottelua ja avasi sekä lyötyjen että tuotujen juoksujen tilinsä. Hän erikoistui vaihtajaksi. Debyyttikauden jälkeen Haimi pelasi kaudella 2007 sekä Ykköspesiksessä Riihi-Pesiksessä että Superpesiksessä Tahkossa. Haimin kausi päättyi kultajuhliin Tahkon voittaessa Suomen mestaruuden. Mestaruusvuoden jälkeen Haimi siirtyi Imatran Pallo-Veikkoihin Ykköspesikseen pelaamaan lukkarina. Imatran-visiitti kesti vain kauden ajan. Haimi palasi takaisin Tahkoon kaudeksi 2009. Hän pelasi Tahkossa Superpesistä sekä juniorisarjoja kolmen kauden ajan.

Kaudelle 2011 Haimille oli luvassa lukkarin rooli. Hän pelasi lukkarina kaudella 2008 Imatrassa sekä juniorivuosinaan, mutta Superpesiksessä pelipaikka oli hänelle uusi. Haimi pelasi Tahkon lukkarina yhdeksän ottelua, mutta hän loukkaantui saatuaan heiton kiveksiinsä. Hän kuitenkin palasi kauden lopussa takaisin Tahkon kokoonpanoon, joskaan ei enää pelannut ykköslukkarina.

Kaudeksi 2012 Haimi siirtyi Puna-Mustiin Helsinkiin Ykköspesikseen. Haimi pelasi PuMussa kahdeksan ottelua, joissa hän löi kaksi juoksua, toi kymmenen ja teki 37 kärkilyöntiä. Haimi pelasi kauden aikana Tahkossa, joka kärsi Hyvinkään joukkoampumisesta: joukkueen pelaaja Topi Koistinen kuoli ja Miikka Matikka sekä Teemu Nikkanen loukkaantuivat. Haimin siirto Tahkoon mahdollistui Pesäpalloliiton myöntämän poikkeusluvan johdosta. Haimi pelasi Tahkossa kaksi ottelua. Sen jälkeen hän siirtyi Kouvolan Pallonlyöjiin. Hänestä tuli myös seuran junioripäällikkö, joskin Haimi lopetti tehtävässä vuonna 2013. Haimin selkään tuli murtuma syksyllä 2012. Rasitusmurtuman jälkeen Haimi yritti pelata Superpesiksessä, mutta lopetti kautensa kahden ottelun jälkeen. Haimi pelasi kauden aikana vain kaksi ottelua, joissa hän sai yhden tehopisteen ja kahdeksan kärkilyöntiä. Haimi toimi kesän aikana Kuusankosken Puhdin naisten pelinjohtajana ja juniorivalmentajana. Haimi ja Kouvolan Pallonlyöjät purkivat kauden päätteeksi sopimuksensa, jotta Haimi voisi keskittyä selkänsä kuntouttamiseen. Hän kuitenkin pelasi vielä Ykköspesistä kaudella 2014 Oulun Lipossa ja seuraavana vuonna ottelukohtaisella sopimuksella Imatran Pallo-Veikoissa. Lisäksi hän pelasi kaudella 2015 yhden halli-SM-ottelun Kouvolan Pallonlyöjissä.

### Pelinjohtoura

Haimi siirtyi kaudeksi 2016 Hyvinkään Tahkon naisten edustusjoukkueen pelinjohtajaksi. Sitä ennen hän oli toiminut pelinjohtotehtävissä juniorijoukkueissa. Joukkue tavoitteli paikkaa Naisten Ykköspesiksen neljän parhaan joukkoon, mutta Tahko sijoittui kaudella 2016 lopulta runkosarjan viidenneksi.  Seuraavalla kaudella Haimin jatkaessa pelinjohtajana Hyvinkään Tahko voitti Naisten Ykköspesiksen ja nousi Naisten Superpesikseen. Haimi valittiin kauden päätteeksi Naisten Ykköspesiksen vuoden pelinjohtajaksi.

Kaudeksi 2018 Haimi siirtyi Hyvinkään Tahkon miesten edustusjoukkueen pelinjohtajaksi.

Kaudella 2020 Haimi toimii Kouvolan Pallonlyöjien pelinjohtajana, sopimus kattaa myös kauden 2021. Iiro Haimi valittiin Idän joukkueen pelinjohtajaksi, vuoden 2021 Itä-Länteen.

Syyskuussa 2023 Haimi teki Sotkamon Jymyn kanssa 2+2-vuotisen pelinjohtajasopimuksen.

Tilastot
--------

### Superpesis-ura


|  |  |  |  |  |  |  |
| --- | --- | --- | --- | --- | --- | --- |
| **Vuosi** | **Joukkue** | **Sarjasijoitus** | **Ottelut** | **Lyödyt** | **Tuodut** | **Kärkilyönnit** |
| 2006 | Hyvinkään Tahko | seitsemäs | 24 | 0 + 2 | 12 | 37 |
| 2007 | Tahko | ensimmäinen | 18 | 1 + 4 | 7 | 32 |
| 2009 | Tahko | kahdeksas | 27 | 2 + 3 | 24 | 117 |
| 2010 | Tahko | viides | 21 | 3 + 1 | 20 | 87 |
| 2011 | Tahko | seitsemäs | 21 | 1 + 2 | 15 | 52 |
| 2012 | Tahko | kuudes | 2 | 0 + 1 | 0 | 12 |
| 2012 | Kouvolan Pallonlyöjät | kymmenes | 10 | 0 + 3 | 7 | 44 |
| 2013 | KPL | yhdeksäs | 2 | 0 + 0 | 1 | 8 |

Saavutukset
-----------

### Pelaajana

* 1 SM-kulta: 2007

### Pelinjohtajana

* Naisten Ykköspesiksen vuoden pelinjohtaja 2017

Lähteet
-------

1. 1 2 3  Iiro Haimin profiili Kouvolan Pallonlyöjien sivuilla *kouvolanpallonlyojat.fi*. Viitattu 25.9.2013.
2. ↑
3. 1 2  Uutta ja vanhaa: Iiro Haimi Tahkon pelinjohtajaksi, Pasi "Basso" Niemelä valmentajaksi *pesis.fi*. Viitattu 21.5.2018.
4. 1 2  Suomalainen urheilupomo rakastaa luksusta – aikoo tulla Rolex ranteessa sarjapeliin: "Voin panna päälleni H&M:ltä ostetun t-paidan, mutta autojen ja kellojen kanssa on eri juttu" *Helsingin Sanomat*. Viitattu 21.5.2018.
5. 1 2 3  Taistelupari: Haimi vs. Niemelä Hyvinkään Tahko. Viitattu 21.5.2018.
6. 1 2 3 4 5 6 7 8  Pesiksen Maailman pelaajakortti *pesiksenmaailma.fi*. Viitattu 25.9.2013.
7. ↑  Iiro Haimi heilutti tahtipuikkoa *pesis.fi*. Viitattu 25.9.2013.
8. ↑  Ottelut - Iiro Haimi - Pesiksen Maailman pelaajakortti *pesiksenmaailma.fi*. Viitattu 25.9.2013.
9. ↑  Hyvinkään lukkari sai pallon nivusiinsa ja joutui sairaalaan *hs.fi*. Viitattu 29.7.2011.
10. ↑  Puna-Mustat vahvistuu ja tähtää Superiin *pumu.fi*. Viitattu 29.10.2011.
11. ↑  Puna-Mustat vahvistuu ja tähtää Superiin *pesis.fi*. Viitattu 25.9.2013.
12. ↑  Koistinen menehtyi, Matikka ja Nikkanen haavoittuivat *aamuposti.fi*. Viitattu 25.9.2013.
13. ↑  Riku Rantanen ja kaksi sisävuoroa riittivät kolmeen pisteeseen *hyvinkaantahko.fi*. Viitattu 25.9.2013.
14. ↑  Vieraskirja (PuMun varapuheenjohtajan 19.6.2012 klo 21:56:56 vieraskirjaan kirjoittama viesti) *pumu.fi*. Viitattu 25.9.2013.
15. ↑  Iiro Haimi siirtyy Kouvolaan *pumu.fi*. Viitattu 25.9.2013.
16. ↑  KPL:lle uusi junioripäällikkö *kouvolanpallonlyojat.fi*. Viitattu 25.9.2013.
17. ↑  Iiro Haimi takaisin tositoimissa *kouvolanpallonlyojat.fi*. Viitattu 25.9.2013.
18. ↑  Iiro Haimin kausi päättyi selkävammaan *kouvolanpallonlyojat.fi*. Viitattu 25.9.2013.
19. ↑  Puhdin kausi tyssäsi välieriin *kouvolansanomat.fi*. Viitattu 25.9.2013.
20. ↑  Pesiskoulu 2013 *kuusankoskenpuhti.fi*. Viitattu 25.9.2013.
21. ↑  Matti Saukko ja Ossi Meriläinen KPL:ään – Mika-Matti Ojala jatkaa *kouvolanpallonlyojat.fi*. Viitattu 25.9.2013.
22. ↑  IPV:lle mielenkiintoinen vahvistus: Iiro Haimi palaa vuosien tauon jälkeen *lappeenrannanuutiset.fi*. Viitattu 21.5.2018.
23. ↑  Iiro Haimi Hyvinkään naisjoukkueen pelinjohtajaksi Pesäpalloliitto. Viitattu 21.5.2018.
24. 1 2  Tahkon Leidit toteuttavat unelmaansa määrätietoisin askelin Pesäpalloliitto. Viitattu 21.5.2018.
25. ↑  2016 - Naisten ykköspesis - Runkosarja *pesistulokset.fi*. Viitattu 21.5.2018.
26. ↑  2017 - Naisten ykköspesis - Runkosarja *pesistulokset.fi*. Viitattu 21.5.2018.
27. ↑  Hyvinkään Tahko nousee naisten Superpesikseen kaudelle 2018 Pesäpalloliitto. Viitattu 21.5.2018.
28. 1 2  Uusia nimiä pesäpallokauden parhaina – Susanne Ojaniemi ja Henri Puputti vuoden pesäpalloilijat Pesäpalloliitto. Viitattu 21.5.2018.
29. ↑  Iiro Haimi palaa Kouvolaan, tällä kertaa pelinjohtajana – "olen valmis ottamaan haasteen vastaan" *www.superpesis.fi*. Viitattu 13.9.2020.
30. ↑
31. ↑  Pesäpalloliiton pelaajakortti (XLS) *pesis.fi*. Viitattu 29.10.2011.
32. ↑  Pesäpallon SM-mitalistit Pesäpalloliitto. Viitattu 14.4.2018.


|  |  |  |
| --- | --- | --- |
| Edeltäjä:**Sami Sirviö** | **Hyvinkään Tahkon pelinjohtaja**2018–2019 | Seuraaja:**Miika Rantatorikka** |

|  |  |  |
| --- | --- | --- |
| Edeltäjä:**Matti Iivarinen** | **Kouvolan Pallonlyöjien pelinjohtaja**2020-2023 | Seuraaja:**Petri Tuuva** |

|  |  |  |
| --- | --- | --- |
| Edeltäjä:**Mikko Kuosmanen** | **Sotkamon Jymyn pelinjohtaja**2024- | Seuraaja:**-** |